जंगल में लगी थी भीषण आग, महिला ने शर्ट उतारकर ऐसे बचाई इस जानवर की जान, देखें VIDEO  
महिला ने आग में फंसे कोआला को बचाया
बचाने के बाद महिला ने कोआला को पिलाया पानी
अस्पताल में चल रहा है कोआला का इलाज
ऑस्ट्रेलिया के जंगलों में पिछले कई हफ्तों से लगी आग के कारण सैकड़ों जीवों की मौत हो चुकी है. न्यू साउथ वेल्स (NSW) और क्वीन्सलैंड के राज्यों की सुंदरता को जंगल में लगी आग ने नष्ट कर दिया है. पिछले कुछ हफ्तों में, कई कोआलाओं ने कथित तौर पर आग में दम तोड़ दिया है. हालांकि, इन कोआलाओं (Koala) को बचाने के लिए आसपास के लोग अपनी पूरी कोशिश कर रहे हैं और इसी बीच सोशल मीडिया पर एक वीडियो काफी तेजी से वायरल हो रहा है. 
इस वीडियो में एक महिला कोआला को बचाती हुई नजर आ रही है. वीडियो में दिखाई दे रही महिला की पहचान टोनी डोहर्टी के रूप में की गई है, जो न्यू साउथ वेल्स की रहने वाली हैं. इंडियन एक्सप्रेस की रिपोर्ट के मुताबिक यह महिला कोआला को जंगल में फंसा हुआ देख तुरंत उसे बचाने के लिए गईं. जानकारी के अनुसार कोआला रोड क्रॉस करने की कोशिश कर रहा था लेकिन वह जंगल की आग में फंस गया. जैसे ही कोआला ने पेड़ से छलांग लगाने की कोशिश की तो उसका पैर फिसल गया और वह नीचे गिर गया. इस कारण कोआला का शरीर काफी जल गया. 
A woman rescued a badly burnt and wailing koala from an Australian bushfire. The koala was spotted crossing a road amongst the flames near Long Flat in #NewSouthWales, on the eastern side of #Australia. #Koala#Koalas#KoalaHospital#Koalarescue#AustraliaBushfires#wildfirespic.twitter.com/DdA16UkAjp
टोनी ने रास्ते से गुजरते हुए कोआला को फंसा हुआ देखा तो वह जल्द से जल्द उसे बचाने के लिए भागीं. महिला ने अपनी शर्ट उतारी और कोआला को ढका और पास में एक सुरक्षित जगह पर पहुंची. यहां टोनी ने कोआला को पानी पिलाया और उसके जख्मों पर भी पानी डाला. कोआला को जलने की वजह से काफी दर्द हो रहा था, जिस कारण वह रोते हुए दिखा. इसी बीच एक अन्य व्यक्ति कंबल लेकर आया और कोआला को इससे लपेट दिया. इसके बाद कोआला को पोर्ट मैक्क्योरी अस्पताल ले जाया गया, जहां उसका इलाज किया जा रहा है. 
महिला के पोते के नाम पर, 14 साल के घायल पुरुष कोआला का नाम एलेनबोरो लुईस रखा गया है. 9 न्यूज से बात करते हुए टोनी ने कहा, "वह सीधे आग की लपटों में गिर गया था और मैं बस कार से फटाफट निकली और सीधे उसके पास उसे बचाने पहुंच गई." लुईस को बचाने के कुछ वक्त बाद टोनी उससे मिलने के लिए अस्पताल पहुंची.
Meet Lewis the koala, rescued from a bushfire yesterday near Long Flat .... he's been bandaged up and is going ok today. @9NewsSydpic.twitter.com/yY02up1noY
रिपोर्ट्स के मुताबिक सिडनी के उत्तर में लगभग 400 किलोमीटर दूर भड़की आग में 350 दुर्लभ कोआलाओं के मरने की आशंका है. हालांकि, इन जानवरों पर प्रकृति ने अपना क्रूर चेहरा दिखाया है लेकिन यह देखना संतोषजनक है कि टोनी जैसे कुछ बहादुर हैं जो उन्हें बचाने के लिए अपना जीवन खतरे में डालने से नहीं डरते हैं.